El mentalisme de Toni Pons arriba a Burjassot dins del Circuit Café Teatro San Miguel Valencia
2025-07-24

La Cafeteria Les Arts, situada en la Casa de Cultura de Burjassot, obrirà les seues portes a la segona de les sessions de Café Teatro que, dins del Circuit Café Teatro San Miguel Valencia, arribarà al municipi el divendres 23 de gener a partir de les 23 h. Una nit en la qual el mentalisme serà el protagonista de mans del genial Toni Pons.

En aquesta ocasió, “Tu otro yo” és el nom de l’espectacle que posarà en escena i en el qual el mentalisme, amb una xicoteta dosi d’hipnosi, serà el protagonista. No faltaran tampoc les rialles en aquesta posada en escena en la qual Toni Pons deixarà l’espectador, literalment, pegat a la butaca, ja que cada minut de l’espectacle quedarà gravat en la seua memòria.

L’entrada per poder gaudir d’aquesta gran nit de mentalisme i, com no, d’humor i de rialles, té un preu de 6€ amb consumició i de 3€ en el cas dels estudiants. Tota la informació sobre el Circuit Café Teatro San Miguel Valencia pot consultar-se en www.circuitocafeteatro.com.